Rigny Bjerg

Rigny Bjerg er et fjell innenfor Blossevillekysten på Grønlands østkyst. Fjellet er med sitt blåsvarte utseende et markant landemerke i Danmarkstredet. Fjellet ble først sett under vikingenes ferder fra Island til Grønland og kalles Blåserk i de islandske sagaene. Det fikk navnet Mont Rigny av Jules de Blosseville i 1833. Fjellet er formentlig oppkalt etter Henri Gauthier, grev de Rigny, som i 1833 var fransk minister for marinen og koloniene.

Rigny Bjerg ligger mellom Sortebræ i vest og Storbræ i øst. Toppen rager 2783 moh. Førstebestigning av toppen ble gjort 19. juli 2003 av Martin Pohl og Mike Palmer i Midnight Sun 03-ekspedisjonen. En detaljert topografi over området er vist på vedlagte kart fra OpenTopoMap.

 Referanser 
J. Kr. Tornøe, Hvitserk og Blåserk, Norges Svalbard- og Ishavs-undersøkelser, Meddelelse 30, Norsk Polarinstitutt, Særtrykk av Norsk Geografisk Tidsskrift, bind V, hefte 7, 1935. online
Anthony K. Higgins, Exploration history and place names of northern Greenland, København 2010, Geological Survey of Denmark and Greenland Bulletin, bind 21, 2010.
online 
Jan Løve, Østgrønlandske Stedsnavne, Arktisk Institut, 2016.
Kart over Rigny Bjerg

Kategori:Fjell på Grønland